છેલ્લા બે ત્રણ દિવસથી એક મારી મિત્ર મને થોડા પ્રશ્ન પૂછવા માગતી હતી એ તે માટે એ મને રૂબરૂ મળવા માંગતી હતી. મેં એમને રવિવારે સવારે ૧૧:૦૦ વાગ્યાનો સમય આપ્યો અને અમો બંને નિશ્ચિત સમયે આઈ આઈ એમ અમદાવાદની લાઈબ્રેરીમાં મળ્યા પણ ખરા. સોશિયલ નેટવર્કીગ સાઈટ ફેસબુક ઉપર થયેલો અમારો ૧ વર્ષ પહેલાનો પરિચય આજે રૂબરૂમાં થયો. કેમ્પસની કેન્ટીનમાં બેસીને ચાનો ઘૂંટ મારતા મારતા બંને થોડી પ્રાથમિક વાતચીત કરીને મૂળ મુદ્દા ઉપર આવ્યા અને એમણે મને પૂછ્યું કે "સર, હું છેલ્લા કેટલાયે સમયથી એક મૂંઝવણમાં છું અને તે માટે મારે તમને મળવું હતું". એમની વાત સાંભળીને મને ખ્યાલ આવી ગયો કે મારે હવે એમને થોડું લાંબુ સમજાવવાનું છે. મેં કહ્યું કે બોલો શું મૂંઝવણ છે તમારે ? તો કહ્યું કે "સર, હું મને એચ આર વિભાગમાં છેલ્લા ૬ વર્ષનો બહોળો અનુભવ છે અને ઘણી સારી કંપનીઓમાં મેં કામ કરેલું છે પરંતુ મને એ ખબર નથી પડતી કે શું એચ આર વિભાગમાં મારે દરરોજ કામ કરતા હોય એ જ કરવાનું કે પછી એ પછી પણ આગળ કશું હોય ?" મેં કહ્યું કે "તમારો પ્રશ્ન મને એ સૂચવે છે કે તમે તમારી રોજિંદી કામગીરીથી કંટાળી ગયા છો અને એમાંથી તમને રસ્તો મળે તેવા પ્રયાસો કરો છો." એમને કહ્યું કે "કદાચ તમારી વાત સાચી છે."